
|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 6. разред ОШ** | | ИЗДАВАЧ: **Дата Статус** |
| НАСТАВНИК**:** | |  |
| ЧАС БРОЈ**: 3** | ОДЕЉЕЊЕ**:** | ДАТУМ**:** |
| Наставна тема: | ОСНОВИ ПРОУЧАВАЊА ПРОШЛОСТИ | |
| Наставна јединица: | ШТА ЈЕ СРЕДЊИ А ШТА НОВИ ВЕК? | |
| Тип часа: | Обрада | |
| Циљ часа: | Упознавање ученика са појмом средњег и новог века и њиховим основним одликама | |
| Очекивани исходи: | На крају часа ученици ће бити у стању да:   * објасне појам средњег и појам новог века, * наведу кључне прекретнице које означавају почетак и крај средњег и новог века, * објасне поделу на рани и позни средњи век, * наведу основне разлике између раног и позног средњег века, * наведу основне одлике средњег и раног новог века, * повежу раније стечена знања о периодизацији прошлости са новоусвојеним знањима, * тумаче карактеристичне историјске информације дате у форми табеле и графикона. | |
| Облик рада: | Фронтални, индивидуални, рад у паровима | |
| Наставне методе: | Монолошко-дијалошка метода, рад на тексту | |
| Наставна средства: | Уџбеник, табла | |
| Међупредметне компетенције | Компетенција за учење, комуникација, срадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  На почетку часа наставник ученицима даје на увид иницијалне тестове које су радили на претходном часу. Саопштава им свој утисак и процену усвојених знања и вештина. Наглашава која су питања добро, а која лоше урађена на нивоу одељења и на шта треба обратити нарочиту пажњу ове школске године. На крају даје ученицима препоруке за даље напредовање.  Потом наставник лепи ленту знања који су ученици попунили на крају претходног часа и заједно дискутују, анализирају и упоређују резултате теста са њиховом самопроценом нивоа знања.  На крају уводног дела часа наставник најављује наставну јединицу која ће бити обрађена на овом часу и бележи њен наслов на табли. Саопштава да је циљ овог часа да сазнају шта је средњи а шта нови век и која су основна обележја ова два историјска периода.    **Главни део (30 минута):**  На почетку главног дела часа наставник тражи од ученика да погледају табелу „Периодизација прошлости“ у уџбенику на страни 4. Затим им поставља следећа питања:   1. На која два периода делимо прошлост људског друштва? 2. Који је догађај важна историјска прекретница тј. чиме се завршава праисторија и почиње историјско доба? 3. На које периоде се дели историја? 4. Колико дуго траје период средњег века? 5. Којим догађајем се завршава средњи и почиње нови век?   На ова питања ученици ће одговарати користећи податке из табеле.  Наставник затим на табли црта ленту времена. Исту ленту ученици цртају у своје свеске.    Ученици затим добијају задатак да радећи у паровима у правоугаовике испод стрелица унесу одговарајуће историјске прекретнице (догађај и време) користећи се табелом из уџбеника на страни 4. Након што заврше, наставник фронтално проверава како су урадили задатак. Пита ученике које су редом податке уписали у правоугаонике и уписује их у ленту времена на табли.  Затим заједно са ученицима дефинише појам средњег века.  **Средњи век је историјски период који је започео падом Западног Римског царства 476. године и трајао до открића Америке 1492. године.**  Наставник објашњава ученицима основне одлике средњег века. Након тога саопштава да се средњи век дели на рани и позни и тражи од ученика да погледају табелу на страни 6 у уџбенику „Основне карактеристике раног и позног средњег века“. Тражи од ученика да уоче основне одлике и разлике ова два периода.  Потом заједно са ученицима дефинише појам новог века.  **Нови век је период историје који је почео открићем америчког континента и трајао до краја Првог светског рата 1918. године.**  Наводи неке основне карактеристике раног новог века.  **Завршни део (5 минута):**  У завршном делу часа наставник ученицима поставља питања која се налазе у уџбенику на страни 8 у одељку „Провери своје знање“. Ученици ће на питања одговарати усмено јављајући се дизањем руке.  На крају часа наставник ученицима саоштава да ће на наредном часу обрађивати нову лекцију - „На основу чега долазимо до сазнања о средњем и новом веку?“. Да би је лакше разумели, наставник им за домаћи задатак задаје да се код куће подсете шта су то историјски извори, како се деле, где се чувају и сл. што су учили на почетку петог разреда.  Тражи од ученика да код куће направе мали историјски речник, тј. да у малу свеску са тврдим корицама упишу неколико кључних појмова и непознатих речи из ове лекције са објашњењима или значењем. Саопштава да ће у речник током читаве школске године бележити значења кључних појмова оним редоследом којим се појављују. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |

ИЗГЛЕД ТАБЛЕ

**ШТА ЈЕ СРЕДЊИ А ШТА НОВИ ВЕК?**



Средњи век је историјски период који је започео падом Западног Римског царства 476. године и трајао до открића Америке 1492. године.

Средњи век се дели на:

* рани (од V до XI века) и
* позни (од XI до краја XV века)

Нови век је период историјекоји је почео открићем америчког континента и трајао до краја Првог светског рата 1918. године.