|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 47** | ОДЕЉЕЊЕ**:** | ДАТУМ**:** | |
| Наставна тема: | СРБИ НА КРАЈУ СРЕДЊЕГ ВЕКА | | |
| Наставна јединица: | ЗАШТО СЕ РАСПАЛО СРПСКО ЦАРСТВО? | | |
| Тип часа: | обрада | | |
| Циљ часа: | * Упознавање ученика са слабљењем и пропашћу Српског царства после смрти цара Душана, * упознавање ученика са настанком османске државе, продором Турака Османлија на Балкан и поразом Срба на Марици. | | |
| Очекивани исходи: | * На крају часа ученици ће бити у стању да: * oбјасне зашто је последњи владар династије Немањића, Урош V, назван Нејаки и зашто се распало срско царство, * наброје најважније обласне господаре и на карти обележе њихове територије, * објасне када је и где настала турска држава и покажу на карти територију коју је обухватала, * разумеју значај и последице Маричке битке. | | |
| Облик рада: | Фронтални, индивидуални и рад у паровима | | |
| Наставне методе: | Монолошко – дијалошка, рад на тексту, илустративна | | |
| Наставна средства: | Уџбеник, табла, картице са питањима и одговорима | | |
| Међупредметне компетенције | Компетенција за учење, комуникација, сарадња, рад са подацима и информацијама, решавање проблема | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  Наставник дели ученицима оцењене тестове. Заједно анализирају резултате, дискутују, процењују шта им је било најтеже а шта најлакше и упоређују оцене које су добили са очекиваним оценама и просечну оцену одељења са просечном очекиваном оценом.  Потом наставник саопштава да ће се на овом и на нарденим часовима упознати са историјом српских земаља на крају позног средњег века и да ће сазнати зашто се распало српско царство, како је дошло до Косовског боја и како су Турци Османлије покорили балканске земље.  **Главни део (30 минута):**  Наставник истиче да је смрт цара Душана 1355. године означила прекретницу у српској историји јер за време владавине његовог сина Стефана Уроша Нејаког Србија слаби и распада се. Објашњава зашто је Урош V добио надимак Нејаки.  Наставник затим тражи од ученика да прочитају одељак лекције под називом *Како је дошло до поделе царства?****.*** Када заврше поставља им следећа питања:   1. Ко је био Симеон Немањић? 2. Шта је Симеон Немањић покушао? 3. Захваљујући чему Урош остаје на власти? 4. Шта је довело до поделе Душановог царства?   Ученици затим читају историјски извор*Подела Српског царства*на страни 130 о сукобу цара Уроша и Симеона. Када заврше наставник им поставља питања која су наведена испод текста.  Наставник дели ученицима ископиране карте Српског царства. Истиче да су после смрти цара Душана, већ на почетку Урошеве владавине, крупни великаши почели да се осамостаљују у својим областима. Њих зовемо **обласним господарима**. Објашњава ученицима да имају задатак да прочитају одељке о обласним господарима, краљу Вукашину и деспоту Угљеши на страни 131. Током читања заокружиће обласне господаре који се помињу у овим одељцима им подвући реченице у којима сазнајемо у којим областима српског царства су се осамосталили. Потом ће са учеником до себе на картама означити те територије.  Док ученици читају наставник на табли пише следеће информације које ће ученици да запишу у своје свеске:  ***Обласни господари  Српског царства:***  ***породица Балшић –***  ***кнез Војислав Војиновић –***  ***краљ Вукашин Мрњавчевић и деспот Угљеша Мрњавчевић –***  Ученици добијају задатак да уз имена обласних господара запишу територије на којима су завладали.  Наставник саопштава да су браћа Мрњавчевић преузели највише положаје у држави тада, и објашњава зашто. Пише на табли следеће повезнице које ученици записују у своје свеске:  *В****укашин Мрњавчевић – Урошев савладар – краљ 1365. године***  ***Угљеша Мрњавчевић – деспот***  ***Марко Мрњавчевић – Вукашинов син – наследник српског престола***  Затим им поставља питања а ученици на њих усмено одговорају, ослањајући се на дате повезнице.  **1**. Ко је био Урошев савладар и коју титулу му је Урош доделио 1365. године?  **2**. Коју титулу је имао Угљеша Мрњавчевић?  **3**. Ко је био предвиђен за наследника српског престола?  Наставник саопштава ученицима када је и где настала османска држава, истиче да је њен оснивач Осман по коме је добила име и турска држава и династија која је њом владала. Објашњава и показује на зидној карти ширење турске државе и њихова прва освајања на Балкану. Затим позива ученике да прочитају текста о Маричкој бици и њеним последицама на страни 132. Када заврше дели сваком пару из клупе картице на којима су питања и одговори који се односе на овај одељак. На половини картица су питања а на другој половини одговори. Задатак ученика је да на свако питање пронађу адекватан одговор и да тако „упаре“ картице. Задатак раде са учеником до себе.  Уколико постоје услови наставник приказује видео-причу о значају Маричке битке и о Марку Мрњавчевићу, доступну у дигиталном уџбенику.  Наставник затим износи чињенице које доказују да верзија краја Српског царства по народној традицији, по којој се Вукашину Мрњавчевићу приписује отимање краљевске круне и убиство цара Уроша,  није тачна. Саопштава да је Иларион Руварац, српски свештеник и историчар први указао на непоузданост народне традиције.  Истиче да је смрт цара Уроша означила крај Српског царства и објашњава шта се догодило са његовим територијама. Саопштава и да је Урошева смрт представљала и гашење главне гране династије Немањић и објашњава ко је био Јован Урош, где се он повукао и наглашава да је његовом смрћу 1423. године нестао и последњи изданак династије Немањић.  **Завршни део (5 минута):**  У завршном делу часа наставник ученицима поставља питања из одељка *Провери своје знање*. На крају оцењује ученике и похваљује најуспешније.  За домаћи задатак задаје ученицима да у своје историјске речнике упишу кључне појмове из ове лекције и непознате речи са објашњењима. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ПРИЛОГ: 1



ПРИЛОГ: 2

|  |  |
| --- | --- |
| Зашто су краљ Вукашин и деспот Угљеша повели своју војску против Турака 1371. године? | Хтели су да их протерају са Балкана јер су били свесни опасности која је од њих долазила. |
| Да ли су имали помоћ других обласних господара? | Нису |
| У којој бици је војска Вукашина и Угљеше доживела тежак пораз од Турака и када се она одиграла? | У бици на реци Марици, 26. септембра 1371. године |
| Шта се догодило са Вукашином и Угљешом, и са њиховом војском? | Вукашин и Угљеша су погинули, а већи део њихове војске је страдао. |
| Шта се догодило убрзо после битке на Марици у децембру 1371. године? | Умро је цар Урош. |
| Ко је остао једини носилац валадарске титуле у српским земљама? | Вукашинов син, Марко Мрњавчевић |
| Какав су став имали други српски великаши према Марку Мрњавчевићу као владару? | Нису га признавали за владара. |
| На који начин су други српски великаши показали да не признају Марка Мрњавчевића за владара? | Отели су му већи део поседа које је Марко наследио од свог оца и оставили му мали део око града Прилепа у Макединији. |
| Шта су биле последице турске победе у бици код Марице? | Турци су учврстили свој положај у Европи. Византија и Бугарска су признале њихову врховну власт, а Марко и други обласни господари у Македонији су постали турски вазали. |