|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 49** | ОДЕЉЕЊЕ**:** | ДАТУМ**:** | |
| Наставна тема: | СРБИ НА КРАЈУ СРЕДЊЕГ ВЕКА | | |
| Наставна јединица: | КАКО ЈЕ ДОШЛО ДО КОСОВСКОГ БОЈА? | | |
| Тип часа: | обрада | | |
| Циљ часа: | * Упознавање ученика са турским освајањима на Балкану, Моравском Србијом и значајем кнеза Лазара, * упознавање ученика са узроцима, током и последицама Косовског боја. | | |
| Очекивани исходи: | * На крају часа ученици ће бити у стању да: * опишу како су се Турци ширили у српским земљама, * објасне значај кнеза Лазара у националној историји, * покажу на карти Моравску Србију, државу кнеза Лазара, * опишу Косовски бој, ток и учеснике, * наведу последице Косовског боја, * наведу неке разлике између кососвске легенде тј. народне традиције и историјских чињеница о Косовском боју. | | |
| Облик рада: | Фронтални, индивидуални, рад у пару | | |
| Наставне методе: | Монолошко – дијалошка, рад на тексту | | |
| Наставна средства: | Уџбеник, табла, прилог са задатком | | |
| Међупредметне компетенције | Компетенција за учење, комуникација, сарадња, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  Наставник на табли црта табелу са три колоне а ученици исту табелу цртају у своје свеске. Позива ученике да попуне прву колону табеле, колону ЗНАМ, тј. да у њу упишу све што знају о кнезу Лазару и Косовском боју. Када заврше са првом позива их да попуне другу колону ЖЕЛИМ ДА ЗНАМ, односно да у њу упишу шта не знају а интересује их о овој теми. Трећа колона табеле, НАУЧИО/ЛА САМ, остаје празна до краја часа.  Када заврше наставник позива ученике да прочитају шта су записали у првој колони табеле и то записује у главну табелу на табли водећи рачуна да се информације не понављају. Уколико има нетачних информација наставник скреће пажњу ученицима да их обележе, да на њих обрате пажњу у току часа и сами исправе по завршетку обраде ове теме. Затим позива ученике да прочитају шта су записали у другој колони својих табела и те информације уписује у табелу на табли.  Наставник саопштава ученицима да је циљ овог часа да се упознају са узроцима, током, последицама и значајем Косовског боја.  **Главни део (30 минута):**  Наставник објашњава ученицима како су се Турци ширили у српским земљама тј. на чему се заснивала њихова освајачка тактика. Затим пита ученике шта знају о кнезу Лазару и наглашава да је кнез Лазар био најмоћнији обласни господар у Србији после Маричке битке и смрти цара Уроша.  Потом дели ученицима радни лист и упућује их да прочитају одељак лекције на страни 134 *Шта је то Моравска Србија?* Када ученици ураде задатак на радном листу наставник проверава тачност одговора. Један ученик чита текст допуњен потребним речима и изразима. Остали ученици га слушају и контролишу исправност одговора и допуњују их уколико је потребно.  Наставник затим упућује ученике на слику манастира Раванице и тражи да ураде задатак и одговоре на питање у вези слике тј. да пронађу манастир Раваницу на карти на страни 135 и кажу поред ког средњовековног града је смештена и како се тај град данас зове. Затим их упућује на карту *Српске земље између битке на Марици и Косовског боја* и тражи да одговоре на питања испод карте.  Након тога наставник објашњава како се кнез Лазар спремао за одлучујући сукоб са Турцима.  Позива ученике да прочитају одељак лекције *Косовски бој* на страни 136. Док читају пише на табли следеће упитне речи:   * ***Када?*** * ***Где?*** * ***Ко?***   Када заврше захтева од њих да одговоре **када** и **где** се одиграо Косовски бој и **ко** су били најзначајнији учесници. Затим тражи да неко од ученика својим речима опише ток боја.  Потом ученике упућује на одељак *Историјски извор*. Објашњава да су пред њима одломци два историјска извора и позива једног ученика да наглас прочита први одломак. Затим позива другог ученика да прочита други одломак. Затим тражи да упореде ова два извора и кажу како је Мурат страдао по хришћанском а како по турском извору.  Наставник затим објашњава ученицима последице Косовске битке.  Потом истиче да је о овој бици испеван велики број народних епских песама које заједно чине косовски циклус. Слика ових догађаја у народној традицији доста се разликује од оне у историјским изворима. Затим наводи најважније заблуде о овом догађају које су део тзв. косовске легенде али наглашава и да косовска легенда има велики значај и да је каснијим генерацијама служила као пример храбрости и родољубља.  **Завршни део (5 минута):**  Наставник позива ученике да у табелама које су попунили на почетку часа у другој колони где су записали шта би волели да сазнају о Косовском боју штиклирају сва питања на која су добили одговоре. Уколико је остало нешто да их интересује а да то нису сазнали на овом часу наставник објашњава. Затим ученици самостално попуњавају трећу колону НАУЧИО/ЛА САМ. Када заврше наставник позива ученике да прочитају шта су записали. Бележи најважније информације у трећу колону табеле на табли водећи рачуна да се информације не понављају.  На крају оцењује ученике и похваљује најуспешније.  За домаћи задатак задаје ученицима да у своје историјске речнике упишу кључне појмове из ове лекције и непознате речи са објашњењима и да писмено одговоре на питања из одељка *Провери своје знање*. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

|  |  |  |
| --- | --- | --- |
| **КАКО ЈЕ ДОШЛО ДО КОСОВСКОГ БОЈА?** | | |
| ЗНАМ | ЖЕЛИМ ДА ЗМНАМ | НАУЧИО/ЛА САМ |
|  |  |  |

ПРИЛОГ

Кнез Лазар је због настојања да своју област шири и јача дошао у сукоб са \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , синовцем кнеза Војислава Војиновића чији су се поседи протезали од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . У борби против Николе Алтомановића савезници кнеза Лазара били су \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Никола Алтомановић је поражен 1373. године и тада су кнезу Лазару припале области око \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Неколико година касније припојио је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Тада се његова област простирала на северу до \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_, на западу до \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и на југоистоку до \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Његову област називамо \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ јер се налазила око три Мораве. Крушевац је био \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Лазареве државе. Помагао је и подигао бројне цркве и манастире. Лазареви савезници били су краљ Твртко I и господар Косова \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Кнез Лазар је због настојања да своју област шири и јача дошао у сукоб са \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , синовцем кнеза Војислава Војиновића чији су се поседи протезали од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . У борби против Николе Алтомановића савезници кнеза Лазара били су \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Никола Алтомановић је поражен 1373. године и тада су кнезу Лазару припале области око \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Неколико година касније припојио је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Тада се његова област простирала на северу до \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_, на западу до \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и на југоистоку до \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Његову област називамо \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ јер се налазила око три Мораве. Крушевац је био \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Лазареве државе. Помагао је и подигао бројне цркве и манастире. Лазареви савезници били су краљ Твртко I и господар Косова \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Кнез Лазар је због настојања да своју област шири и јача дошао у сукоб са \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , синовцем кнеза Војислава Војиновића чији су се поседи протезали од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . У борби против Николе Алтомановића савезници кнеза Лазара били су \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Никола Алтомановић је поражен 1373. године и тада су кнезу Лазару припале области око \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Неколико година касније припојио је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Тада се његова област простирала на северу до \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_, на западу до \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и на југоистоку до \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . Његову област називамо \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ јер се налазила око три Мораве. Крушевац је био \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Лазареве државе. Помагао је и подигао бројне цркве и манастире. Лазареви савезници били су краљ Твртко I и господар Косова \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.