|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 56** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА, СВЕТ И СРБИ У РАНОМ НОВОМ ВЕКУ | | |
| Наставна јединица: | КАКО ЈЕ НАСТУПИО НОВИ ВЕК? | | |
| Тип часа: | обрада | | |
| Циљ часа: | * Усвајање знања о основним одликама раног новог века, најважнијим техничким и научним открићима на почетку овог историјског периода, о развоју градова и мануфактурне производње. | | |
| Очекивани исходи: | * На крају часа ученици ће бити у стању да: * наведу историјске прекретнице које су означиле почетак и крај новог века и крај прединдустријског доба, * наброје техничка открића овог периода и сагледају њихов значај, * објасне разлику између геоцентричног и хелиоцентричног модела света, * наброје најзначајније научнике раног новог века, * објасне шта је мануфактура, * наброје највеће и најразвијеније градове овог историјског периода. | | |
| Облик рада: | Фронтални, индивидуални рад | | |
| Наставне методе: | Монолошко – дијалошка, рад на тексту | | |
| Наставна средства: | Уџбеник, табла, радни лист са табелом | | |
| Међупредметне компетенције | Компетенција за учење, комуникација, рад са подацима и информацијама, решавање проблема | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (10 минута):**  Наставник дели ученицима оцењене тестове. Заједно анализирају резултате, дискутују, процењују шта им је било најтеже а шта најлакше и упоређују оцене које су добили са очекиваним оценама и просечну оцену одељења са просечном очекиваном оценом.  Потом наставник саопштава да ће се на овом и на нарденим часовима упознати са основним одликама раног новог века, техничким, научним и географским открићима, хуманизмом, ренесансом, реформацијом, противреформацијом и другим појавама које су обележиле овај период историје.  **Главни део (30 минута):**  Наставник даје сваком пару ученика у клупи, радни лист са табелом. Објашњава да је њихов задатак да дате појмове распореде у колоне табеле, у зависности, да ли припадају раном средњем, позном средњем веку или новом веку. Послужиће се и принципом елиминације. Разврстаћете познато у рани или позни средњи век, а оно што им је непознато у нови век. Даје им за рад за рад 5 минута.  Ученици разврставају појмове. Наставник исту табелу црта на табли. Кад ученици разврстају појмове, фронтално анализирају одговоре. Један пар чита појмове које је записао у прву колону, а остали дају мишљење да ли су одговори тачни или не, па онда следећи пар чита шта су записали у другој колони итд. Наставник или неко од ученика попуњава појмовима табелу на табли.  Кад је табела готова, наставник прави осврт на нови историјски период - нови век. Подсећа ученике да овај период почиње 1492. године открићем Америке а да се завршава 1918. године када је окончан Први светски рат. Период раног новог века траје до проналаска парне машине 1769. године и назива се прединдустријским добом.  Наставник тражи од ученика да прочитају одељак лекције *Која су најзначајнија техничка открића на крају средњег и почетку новог века?*. Док ученици читају наставник на табли записује следеће појмове:   * ***штампарска преса*** * ***механички часовник*** * ***компас и астролаб*** * ***каравеле, караке и галеони*** * ***микроскоп*** * ***телескоп*** * ***ватрено оружје***   Када заврше наставник им поставља следећа питања:   * Ко је изумео штампарску пресу? * У чему је значај овог открића? * У чему је значај механичког часовника? * Чему служе компас и астролаб? * Шта је омогућио изум нових типова бродова? * Шта је омогућио изум микроскопа? * Чему је допринео изум телескопа? * Како је ватрено оружје променило начин ратовања?   Затим тражи од ученика да прочитају одељак *Научна открића* на страни 153. Док ученици читају наставник на табли пише следеће повезнице:  ***геоцентрични модел света – Никола Коперник – хелиоцентрични систем – Галилео Галилеј***  Затим ученицима поставља следећа питања и скреће им пажњу да код давања одговора могу да користе повезнице на табли.   * Како се назива модел света по коме је Земља у центру свемира? * Ко је закључио да се Земља окреће око Сунца? * Како се назива систем који је утемељио Никола Коперник? * Који научник је усавршио телескоп и наставио истраживања небеских тела?   Наставник чита ученицима текст из одељка ***За радознале*** на страни 154 *Ипак се окреће*. Затим истиче значај Исака Њутна и његових закона.  Наставник објашњава до каквих промена у производњи долази на почетку новог века, шта је мануфактура, како је изгледао и на чему се заснивао овакав вид производње, у чему се разликовао од еснафског и наглашава шта су предности мануфактуре.  Саопштава да у ово време долази до развоја банкарства и да су се као банкари нарочито истакли Фугери у Немачкој и Медичи у Италији.  Наставник објашњава како су развој привреде и проналасци допринели развоју градова, до каквих промена долази у изгледу и свакодневном животу и граду, и набраја градове који постају важни привредни центри. На крају истиче да је нови век имао и своју тамну страну тј. да Европу у ово време потресају честе кризе, верски покрети, прогони вештица и крвави ратови.  **Завршни део (5 минута):**  Наставник ученицима поставља питања из одељка *Провери своје знање*.  За домаћи задатак задаје ученицима да у свој историјски речник забележе кључне појмове и непознате речи са објашњењима.  На крају оцењује ученике и похваљује најактивније. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

КАКО ЈЕ НАСТУПИО НОВИ ВЕК?

|  |  |  |
| --- | --- | --- |
| **РАНИ СРЕДЊИ ВЕК** | **ПОЗНИ СРЕДЊИ ВЕК** | **РАНИ НОВИ ВЕК** |
| ФРАНАЧКА ДРЖАВА, АРАБЉАНСКИ КАЛИФАТ, ИСЛАМ, МАЈОРДОМ, ЈУСТИНИЈАН, КАРЛО ВЕЛИКИ, ХИЏРА, СЕОБА СЛОВЕНА, САМУИЛОВО ЦАРСТВО, КНЕЗ ВЛАСТИМИР,  ЋИРИЛО И МЕТОДИЈЕ | БОРБА ЗА ИНВЕСТИТУРУ,  КРСТАШКИ РАТОВИ, СТОГОДИШЊИ РАТ, РИЧАРД ЛАВЉЕ СРЦЕ, ЦРНА СМРТ, ГОТИКА, СТЕФАН НЕМАЊА, ЖИЧА, БИТКА КОД ВЕЛБУЖДА, ДУШАНОВ ЗАКОНИК, МАРИЧКА БИТКА, СТЕФАН ЛАЗАРЕВИЋ | ОТКРИЋЕ АМЕРИКЕ, ХУМАНИЗАМ, РЕНЕСАНСА, РЕФОРМАЦИЈА, ПРОТИВРЕФОРМАЦИЈА, КОНКИСТАДОРИ, ШЕКСПИР, МАРТИН ЛУТЕР, ЈЕЗУИТИ, ХАБЗБУРЗИ, ВЕРСАЈ, СУЛЕЈМАН ВЕЛИЧАНСТВЕНИ, БИТКА НА МОХАЧУ, ВОЈНА КРАЈИНА, АРСЕНИЈЕ III ЧАРНОЈЕВИЋ |

ТЕХНИЧКА ОТКРИЋА:

- штампарска преса

- механички часовник

- компас и астролаб

- каравеле, караке и галеони

- микроскоп

- телескоп

- ватрено оружје

геоцентрични модел света – Никола Коперник – хелиоцентрични систем – Галилео Галилеј

МАНУФАКТУРА – нов начин производње - „руком радити“

ГРАДОВИ – Цариград, Венеција, Париз, Лондон, Амстердам, Антверпен...

ПРИЛОГ

СУЛЕЈМАН ВЕЛИЧАНСТВЕНИ, ФРАНАЧКА ДРЖАВА, ХАБЗБУРЗИ, МАРИЧКА БИТКА, БОРБА ЗА ИНВЕСТИТУРУ, ЈЕЗУИТИ, ВЕРСАЈ, СТОГОДИШЊИ РАТ, ХУМАНИЗАМ, РИЧАРД ЛАВЉЕ СРЦЕ, ОТКРИЋЕ АМЕРИКЕ, ДУШАНОВ ЗАКОНИК, БИТКА КОД ВЕЛБУЖДА, ГОТИКА, РАЗВОЈ ГРАДОВА, АРАБЉАНСКИ КАЛИФАТ, ИСЛАМ, КРСТАШКИ РАТОВИ, СТЕФАН ЛАЗАРЕВИЋ, АРСЕНИЈЕ III ЧАРНОЈЕВИЋ, СТЕФАН НЕМАЊА, РЕНЕСАНСА, МАЈОРДОМ, КОНКИСТАДОРИ, ЖИЧА, ЦРНА СМРТ, КАРОЛИНШКИ ПРЕПОРОД, ПРОТИВРЕФОРМАЦИЈА, БИТКА НА МОХАЧУ, ЈУСТИНИЈАН, КАРЛО ВЕЛИКИ, ХИЏРА, СЕОБА СЛОВЕНА, РЕФОРМАЦИЈА, САМУИЛОВО ЦАРСТВО, КНЕЗ ВЛАСТИМИР, ШЕКСПИР, МАРТИН ЛУТЕР, ВОЈНА КРАЈИНА,ЋИРИЛО И МЕТОДИЈЕ

|  |  |  |
| --- | --- | --- |
| **РАНИ СРЕДЊИ ВЕК** | **ПОЗНИ СРЕДЊИ ВЕК** | **РАНИ НОВИ ВЕК** |
|  |  |  |