|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 62** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА, СВЕТ И СРБИ У РАНОМ НОВОМ ВЕКУ | | |
| Наставна јединица: | ШТА ЈЕ ТО РЕФОРМАЦИЈА А ШТА ПРОТИВРЕФОРМАЦИЈА? | | |
| Тип часа: | обрада | | |
| Циљ часа: | * Упознавање ученика са појавом реформације, њеним узроцима, ширењем и последицама, * упознавање ученика са одговором Католичке цркве на појаву реформације, * усвајање знања о верским ратовима до којих су довеле ова два покрета. | | |
| Очекивани исходи: | * На крају часа ученици ће бити у стању да: * уоче узроке појаве реформације, * опишу почетак и начин ширења овог верског покрета, * уоче разлоге због којих Католичка црква отпочиње своју обнову, * објасне улогу језуита, * опишу верске ратове до којих тада долази у Европи. | | |
| Облик рада: | Фронтални, групни рад | | |
| Наставне методе: | Монолошко – дијалошка, рад на тексту | | |
| Наставна средства: | Уџбеник, табла | | |
| Међупредметне компетенције | Компетенција за учење, комуникација, сарадња, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  На почетку часа наставник пита ученике да ли се сећају када је, зашто и како дошло до поделе хришћанске цркве. Истиче затим да је крајем средњег века Католичка црква запала у дубоку кризу која је захватила све њене слојеве. Хуманисти су почели да је критикују, нарочито њену раскош. Све је то довело до новог раскола у хришћанству.  Потом саопштава да ће се на овом часу упознати са реформацијом, њеним узроцима, почецима, ширењем и последицама као и са одговором католичке цркве на ову појаву.  Наставник дели ученике на пет група и објашњава ученицима да ће свака група добити задатак да обради један део лекције. Када заврше са радом биће формиране нове групе у којима ће ученици подучавати једни друге тј. презентовати наставне садржаје које су обрадили у претходним групама.  **Главни део (30 минута):**  Наставник групама дели задатке.  Прва група добија задатак да обради први одељак лекције *Критика Католичке цркве: узроци реформације* на страни 168 уџбеника. Објашњава да најпре треба да прочитају текст, издвоје и забележе неколико најважнијих теза а онда и да покушају да одговоре на питања из одељка *За размишљање*.  Друга група добија задатак да обради део лекције под називом *Мартин Лутер и почетак реформације* на страни 168. Такође, најпре треба да прочитају текст, издвоје и забележе кључне тезе.  Трећа група добија задатак да обради део лекције под називом *Како се реформација ширила?* на страни 169. Након што прочитају текст и запишу кључне тезе треба да прочитају одељак *Историја и ми данас* на истој страни.  Четврта група добија задатак да обради део лекције *Одговор Католичке цркве:*  *противреформација* на странама 169 и 170.  И пета група добија да обради последњи део лекције *Верски ратови* на страни 170.  Групе за рад имају 15 минута. Ученици читају, издвајају и записују кључне тезе и речи. Наставник их обилази, контролише да ли сви ученици активно учествују у раду група, даје додатна објашњења и савете...  По истеку времена предвиђеног за овај задатак наставник сваком ученику у групи додељује по један број од 1 до 5 а потом формира нове групе. Сада прву групу чине сви ученици којима је додељен број један, другу групу којима је додељен број два и тако редом.  У новоформираним групама ученици подучавају једни друге тј. презентују наставне садржаје који су им били додељени у претходним групама осталим ученицима, редоследом како је то у лекцији тј. први ће у свакој груи презентовати ученик који је био до тада у првој групи и тако редом док се сви наставни садржаји не обједине у целину.  За рад им наставник даје такође 15 минута.  **Завршни део (10 минута):**  У завршном делу часа ученици читају редом кључне тезе које су издвојили из лекције. Наставник најважније записује на табли.  На крају часа наставник награђује и похваљује ученике за активност и сарадњу у раду.  За домаћи задатак задаје ученицима да у своје историјске речнике упишу кључне појмове из oве лекције и непознате речи са објашњењима. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |