|  |  |  |  |
| --- | --- | --- | --- |
| ПРЕДМЕТ: **ИСТОРИЈА** | | | |
| УЏБЕНИК: **Историја за 6. разред ОШ** | | | ИЗДАВАЧ: **Дата Статус** |
| НАСТАВНИК**:** |  | | |
| ЧАС БРОЈ**: 65** | ОДЕЉЕЊЕ**:** | ДАТУМ**:** | |
| Наставна тема: | ЕВРОПА, СВЕТ И СРБИ У РАНОМ НОВОМ ВЕКУ | | |
| Наставна јединица: | КАКО ЈЕ ИЗГЛЕДАЛО ОСМАНСКО ЦАРСТВО НА ВРХУНЦУ МОЋИ? | | |
| Тип часа: | обрада | | |
| Циљ часа: | * Усвајање знања о јачању и ширењу Османског царства и турским освајањима за време султана Селима I и Сулејмана Величанственог, * упозавање ученика са државним и друштвеним уређењем Османског царства и војном организацијом. | | |
| Очекивани исходи: | * На крају часа ученици ће бити у стању да: * наброје султане који су највише проширили Турско царство, * опишу ширење Турске и покажу на карти територије које је обухватало, * објасне како је била уређена османска држава и на које је административне јединице била подељена, * опишу османско друштвено уређење, * објасне како је била организована османска војска, * објасне појам исламизација. | | |
| Облик рада: | Фронтални, индивидуални | | |
| Наставне методе: | Монолошко – дијалошка, рад на тексту | | |
| Наставна средства: | Уџбеник, табла, карта | | |
| Међупредметне компетенције | Компетенција за учење, комуникација, рад са подацима и информацијама | | |
| **ВРЕМЕНСКА СТРУКТУРА ЧАСА (ТОК ЧАСА)** | | | |
| **Уводни део (5 минута):**  Наставник пита учеике:   * Где и када настаје ислам? * Ко је осивач ислама? * Како називамо вернике који исповедају ислам? * Ко су били Турци Османлије? * По коме су добили име? * Где су формирали државу? * Како се звао султан који је предводио војску у Косовској бици? * Како се звао султан који је освојио Смедерево?   Затим саопштава да је Османско царство достигло свој врхунац у XVI веку за време владавине султана Селима I и Сулејмана Величанственог. Било је тада огромна империја која се простирала на три континента и темељила на исламу.  Истиче да је циљ овог часа да се упознају како је изгледало Османско царство на врхунцу моћи тј. како је била уређена турска држава, друштво и војска.  **Главни део (30 минута):**  Наставник излаже садржај лекције фротално. Најпре објашњава како се Осмаско царство ширило за време владавине султана Селима а потом и султана Сулејмана Величаственог и набраја територије је обухватало. На зидној карти показује територије у Азији које је освојио Селим и истиче да су у састав његове државе ушли и исламски верски цетри Мека и Медина. Потом саопштава да се за време Сулејмана држава ширила у Европи, преко Саве и Дунава и показује на зидној карти територије које је Сулејман освојио. Упућује ученике на карту *Османско царство у XVI и XVII веку* на страни 177 уџбеника. Тражи да одговоре на питања која се налазе испод карте.  Наставник саопштава да опадање турске моћи отпочиње половином XVII века и даље објашњава значај и исход Бечког рата вођеног од 1683. до 1699. године.  Зати најављује ученицима да ће у наставку часа чути како су били уређени турска држава, друштво и војска. Објашњава да је њихов задатак да док буду слушали излагање наставника запишу у свеску сваки нов појам, који до сада нису чули и не знају шта означава.  Садржај наредна три одељка наставник излаже фронтално трудећи се да сваки нов појам (Диван, везир, беглербеглук, санџак, нахија...) нагласи и објасни значење. Ученици сваки појам који им је до тада био непознат записују у своје свеске.  Наставник затим пита ученике шта је то христијанизација а затим их наводи да сами закључе шта би могла да буде исламизација. Тражи да прочитају последњи одељак лекције *Шта је то исламизација?* Када заврше поставља им следећа питања:   * Где је исламизација била најприсутнија и најмасовнија? * Како је до ње долазило? * Ко је и зашто ислам прихватао добровољно а ко насилним путем? * Како је спровођена насилна исламизација? * Ко је био Мехмед-паша Соколовић?   **Завршни део (10 минута):**  Наставник на табли записује главне тезе из ове лекције а ученици преписују у своје свеске.  Затим позива једног ученика да прочита непознате помове које је записао у свеску. Од осталих тражи да контролишу свој списак и да га допуне уколико је неки појам прескочио. Наставник појмове записује на табли.  За домаћи задатак ученици треба да запишу значења појмова које су записали у свеске у свој историјски речник.  На крају часа оцењује и похваљује најуспешније ученике. | | | |
| **ЗАПАЖАЊА О ЧАСУ И САМОЕВАЛУАЦИЈА** | | | |
| Проблеми који су настали и како су решени: | | | |
| Следећи пут ћу променити/другачије урадити: | | | |
| Општа запажања: | | | |

ИЗГЛЕД ТАБЛЕ

КАКО ЈЕ ИЗГЛЕДАЛО ОСМАНСКО ЦАРСТВО НА ВРХУНЦУ МОЋИ?

Мехмед Освајач (1451-1481)

Селим (1512-1520)

Сулејма Величанствени (1521-1566)

* 1521. године – освајање Београда
* 1526. године – Мохачка битка
* 1529. године – поход на Беч

ДРЖАВНО УРЕЂЕЊЕ:

* Диван или Порта
* Везири
* Велики везир
* Беглербеглук
* Санџак
* Нахија

ДРУШТВЕНО УРЕЂЕЊЕ

* Аскер
* Раја
* Шеријат
* Исламизација

ВОЈНА ОРГАНИЗАЦИЈА

* Спахије
* Јаничари
* Тимар
* Девширма

ИСЛАМИЗАЦИЈА – добровољно или насилно прихватање ислама од стране хришћна